Stryj (ukr. "Стрий") - miasto na Ukrajinie, we lymberskim ôbwodzie, siedziba stryjskigo rejōnu. Je to jedyn ze nojwożniyjszych transzportnowyh knotlōw na zachodzie Ukrajiny, wożny ekōnōmiczny a kulturalny ôstrzodek ôbwodu. Położōny na lewym brzygu rzyki Stryj. Miyszko sam 60 tauz. ludzi. Miasto piyrszy roz bōło spōmniano we 1385. roku. We 1431. bōło mu nadano magdeburske prawo. Festelny rozwōj Stryja ôdbowoł sie we drugij połowie XVII storoczu, sprzijoł mu Jōn III Sobieski, kery swoja kariera zaczynoł ôd bycio stryjskim starostōm, a potym ôstoł krōlym Rzeczpospolityj. W tym czasie miasto nośōło titel «Swobodnego krōlewskigo miasta». Po piyrszym tajlōngu Rzeczy Pospolityj miasto trefiōło do Habsburskij Imperyje. Wczos piyrszyj światowyj wojny Stryj bōł placym narodzynio legiōnu Siczowych Strilcōw. We 20. a 30. rokach, kej miasto znojdowało sie we składzie II Polskij Republiki, bōło jednym ze nojwiyncyj aktiwnych ôstrzodkōw UWO a OUN. We 1939 anektowany ôd Sowieckigo Sojuszu. We 1990. roku Stryj bōł jednym ze piyrszych miast, kaj bōła wćōngniynto ukrajińsko fana.